श्री कृष्ण के हनुमान जी को स्मरण करते ही वह जान गए की उन्हें क्यों बुलाया गया है और उन्होंने तुरंत द्वारिका के लिए प्रस्थान किया. अपनी लीला रचने के लिए हनुमान जी द्वारिका पहुंच वहां के एक उद्यान में गए तथा वहां वृक्षों पर लगे फल तोड़ कर वे कुछ फल खाने लगे और कुछ फेंकने . कुछ समय पश्चात वे उद्यान के वृक्षों को तोड़ने लगे और देखते ही देखते मात्र कुछ पलो में उन्होंने पुरे उद्यान को वीरान कर दिया. जब यह बात श्री कृष्ण के कानो तक पहुंची की एक वानर ने पुरे राजोद्यान को तहस-नहस कर रख दिया है तो उन्होंने गरुड़ को आदेश दिया की सेना के साथ जाकर उस वानर को पकड़ के लाओ.